**[ Στοιχεία Αποστέλλοντα Οργανισμού]**

**[ Ημερομηνία ]**

**Υπόψη:**

Προέδρου της Κυπριακής Δημοκρατίας

Κύριου Νίκου Αναστασιάδη

Ηλ. Ταχυδρομείο: info@presidency.gov.cy

Φαξ: (+357)22663797

Υπουργού Εσωτερικών

 Κύριου Κωνσταντίνου Πετρίδη

Ηλ. Ταχυδρομείο: dktorides@moi.gov.cy

Φαξ: (+357)22676709

Βουλή των Αντιπροσώπων – Επιτροπή Εσωτερικών

Κυρίας Ελένης Μαύρου

Ηλ. Ταχυδρομείο: parliamentary-committees2@parliament.cy

Φαξ: (+357)22668219

**Υπηκοότητα στους/στις απάτριδες Κούρδισσων/Κούρδους από τη Συρία που βρίσκεται σε διαμαρτυρία**

Η/Ο [ΟΝΟΜΑ ΟΡΓΑΝΩΣΗΣ/ΑΤΟΜΟΥ] θα ήθελε να θέσει υπόψη σας την ανησυχητική κατάσταση της προσφυγικής οικογένειας απάτριδων Κούρδισσων/Κούρδων από τη Συρία και τη νέα απεργία πείνας που τέσσερα από τα μέλη της ξεκίνησαν την περασμένη Δευτέρα, 21 Μαΐου 2018, και την επέκταση της με απεργία πείνας από τη Δευτέρα, 21 Μαΐου 2018.

Όπως θα γνωρίζετε, η προσφυγική οικογένεια είναι Ατζανίμπ (απάτριδες Κούρδοι από τη Συρία) και ζει στην Κύπρο από το 2006. Ως αποτέλεσμα της απροθυμίας των Κυπριακών αρχών να τους παραχωρήσει το πλήρες καθεστώς αναγνωρισμένων προσφύγων, από το 2014 η οικογένεια έχει προβεί σε διάφορες διαμαρτυρίες, έξω από το Υπουργείο Εσωτερικών και στη συνέχεια και έξω από το Προεδρικό Μέγαρο. Η πρώτη τους διαμαρτυρία, από τον Οκτώβριο του 2014 μέχρι τον Αύγουστο του 2015, μαζί με άλλους/ες Κούρδους/Κούρδισσες πρόσφυγες, έληξε όταν η κυπριακή υπηκοότητα παραχωρήθηκε σε ένα μέλος της οικογένειας, και ο Υπουργός Εσωτερικών τους προέτρεψε όπως τα υπόλοιπα μέλη της οικογένειας υποβάλουν αιτήσεις για πολιτογράφηση ένα χρόνο μετά, όταν θα συμπληρωνόταν ο απαιτούμενος χρόνος διαμονής τους στην Κύπρο.

Παρά το ότι οι αιτήσεις αυτές υποβλήθηκαν όπως απαιτείτο, στις 27/3/2017 το Υπουργείο Εσωτερικών τις απέρριψε συλλογικά και όχι ατομικά, όπως προβλέπεται σε διάφορα εθνικά και διεθνή νομικά εργαλεία, στη βάση εντελώς αδικαιολόγητων και αυθαίρετων επιχειρημάτων. Ταυτόχρονα, ωστόσο, ο ίδιος ο Υπουργός παραδέχθηκε ότι η οικογένεια ήταν «ουσιαστικά εγκλωβισμένη, χωρίς διαβατήρια και χωρίς προοπτική καλύτερης διαβίωσης». Όπως πληροφορήθηκε η οικογένεια από την Ύπατη Αρμοστεία του ΟΗΕ για τους Πρόσφυγες στην Κύπρο (UNHCR), ο πρώην Υπουργός Εσωτερικών παραδέχθηκε στο Διευθυντή του UNHCR ότι η πιο πάνω απόφαση ήταν λανθασμένη, δίνοντας εντολές για επανεξέταση των αιτήσεων για υπηκοότητα.

Καθώς ο νυν Υπουργός Εσωτερικών αρνείτο να αναλάβει τη δέσμευση του προκατόχου του, η οικογένεια οδηγήθηκε αναπόφευκτα σε νέα διαμαρτυρία στις 7 Απριλίου 2017, αυτή τη φορά έξω από το Προεδρικό Μέγαρο, απευθύνοντας έκκληση για παρέμβαση του Προέδρου της Δημοκρατίας. Στις 6/6/2017, η διαμαρτυρία αυτή κλιμακώθηκε με απεργία πείνας δύο μελών της οικογένειας, διάρκειας 67 ημερών. Η απεργία πείνας αναστάληκε στις 11 Αυγούστου 2017, ως ένδειξη καλής θέλησης και ανταποκρινόμενοι στις υποσχέσεις του Γενικού Διευθυντή του Υπουργείου Εσωτερικών για επανεξέταση των αιτήσεων τους.

Συμφωνώντας με τις θέσεις διαφόρων οργανισμών και σωμάτων, όπως η Πρόεδρος της Επιτροπής Εσωτερικών Υποθέσεων της Βουλής των Αντιπροσώπων, η Επίτροπος για την Προστασία των Δικαιωμάτων του Παιδιού, η UNHCR στην Κύπρο, Μη Κυβερνητικές Οργανώσεις και πολιτικά κόμματα, πιστεύουμε ότι, με τη μη επανεξέταση των αιτήσεων πολιτογράφησης της οικογένειας Hassan-Janbali και, επομένως, αποκλείοντας τη από την πρόσβαση και την απόλαυση των θεμελιωδών ανθρώπινων δικαιωμάτων της, οι Κυπριακές αρχές παραλείπουν επίσης να ανταποκριθούν στις διεθνείς και Ευρωπαϊκές τους υποχρεώσεις.

Ενόψει του σοβαρού κινδύνου για την υγεία και την ίδια τη ζωή των υπό διαμαρτυρία προσφύγων, [ΟΝΟΜΑ ΟΡΓΑΝΩΣΗΣ/ ΑΤΟΜΟΥ καλεί τον Υπουργό Εσωτερικών/ Πρόεδρο της Δημοκρατίας/τις αρμόδιες Κυπριακές αρχές όπως θέσουν τέλος στη μακρά δοκιμασία στην οποία έχουν υποβληθεί οι πρόσφυγες και να αναγνωρίσουν το δικαίωμα τους στη ζωή και την ανθρώπινη αξιοπρέπεια με την επανεξέταση των αιτήσεων τους για πολιτογράφηση.